Advertisements Blog post minn osservatur politiku Qrajt l-artiklu miktub minn Manuel Delia taħt it-titlu ta' 'Masons'. Dan l-artiklu huwa miktub bħala kjarifika, biex jirribatti artiklu ieħor li nkiteb taħt it-titlu ta' "Why is Manuel Delia, Occupy Justice and Repubblica silent about the involvement of Freemasons in the killing of Daphne Caruana Galizia?" li deher fuq is-sit tiegħek Dr Mercieca. Min jaqra l-artiklu ta' Manuel Delia jinduna li Manuel Delia kiteb dan l-artiklu biex jiddefendi lil l-avukat Arthur Azzopardi u lill-mażuni. Skont Manuel Delia, Arthur Azzopardi huwa ex-mażun. Imma dak li laqgħatni fl-artiklu tiegħu, hu l-fatt li Manuel Delia spiċċa jara kif jiddefendi anki l-libelli li dan Arthur Azzopardi kien fetaħ, bħala avukat, jiġifieri f'isem il-klijent tiegħu, li kien Adrian Delia, kontra Daphne Caruana Galizi. Fil-fatt Manuel Delia kiteb dan li ġej: Manuel Delia qed jgħidilna li għalkemm bħala fatt Daphne Caruana Galizia kitbet li Arthur Azzopardi kellu rabtiet mal-mażunerija u bħala fatt Azzopardi kien wieħed mill-avukati ta' Adrian Delia u fetaħ ħames libelli f'isem Adrian Delia kontra Daphne, dawn il-fatti miktubin minn Daphne ma għandhomx iwassluna biex aħna numbraw jew nemmnu dak kollu li jingħad dwar dan l-avukat. B'hekk skont Manuel Delia ma għandniex nemmnu dak kollu li nkiteb jew qed jingħad fuq Arthur Azzopardi. Mela nsejt kemm qerdu l-imħallfin tal-inkjesta minħabba l-libelli li nfetħu kontra Daphne Caruana Galizia? Wara li qrajt din is-sentenza, nixtieq nistaqsi lil Manuel Delia biex jgħidilna jekk dan l-avukat kienx fil-ħażin meta fetaħ il-libelli f'isem Adrian Delia kontra Daphne? Allura issa mid-dehra Adrian Delia ma kien qed jagħmel xejn ħażin li fetaħ ħames libelli kontra Daphne. Allura la Arthur Azzopardi qed ikun meqjuż bħala avukat tajjeb u ma għandniex għax ma naqblux miegħu, allura naslu għall-konklużjoni li lanqas għamel xejn ħażin li fetaħ ħames libelli f'isem Adrian Delia? Allura nikkonkludu li Adrian Delia kellu raġunijiet tajbin biżżejjed biex jiftaħ dawk il-libelli bil-barka u l-pariri tal-avukat it-tajjeb, Arthur Azzopardi? Mela Sur Manwel għalfejn dak it-tgħajjir kollu kontra Adrian Delia f'dak il-perjodu, meta int u sħabek kontu tieħdu bħala vanġelu kull ma kienet tikteb Daphne? Allura issa Adrian Delia ma għamel xejn ħażin li fetaħ dawk il-libelli kontra Daphne wara l-pariri u l-qbil tal-avukat Arthur Azzopardi? X'taħseb Sur Manwel? Kif jgħidu, Sur Manwel Delia, iż-żejt dejjem jitla' f'wiċċ l-ilma.